Հարություն Եկմալյան

Հարություն Եկմալյանը ծնվել է 1965 թվականին։

Մասնագիտական կրթությունը ստացել է Երևանի պետական գեղարվեստա-թատերական ինստիտուտում (Հայաստանի պետական գեղարվեստի ակադեմիա)։

ՀՀ Նկարիչների միության անդամ 1991 թվականից։

1991 ից 1999 թվականներին դասավանդել է Երևանի ճարտարապետաշինարարական ինստիտուտի գծանկարի, քանդակի և գունանկարի ամբիոնում։

1995 ից 1999 թվականներին դասավանդել է Երևանի պետական գեղարվեստի ինստիտուտի կիրառական արվեստի ամբիոնում։

1999 թվականին ստեղծագործական աշխատանքի է հրավիրվում Ֆրանսիա, որտեղ աշխատում և ստեղծագործում է մինչ օրս։

1998 թվականից Ֆրանսիայի "La Maison des artistes" կազմակերպության անդամ։

2002 թվականից հեղինակային իրավունքների պաշտպանության, SAIF ընկերության անդամ։

2003 թվականից Ֆրանսիայի քանդակագործների և կերպարվեստագետների ազգային արհմիության անդամ։

2009 թվականից` նույն կազմակերպության ազգային խորհրդի անդամ, իսկ 2014 ից 2021 թվականները` Գլխավոր Քարտուղար։

Բազմաթիվ ազգային և միջազգային մրցույթների մասնակից և դափնեկիր։

Հարություն Եկմալյանի տեղծագործությունները գտնվում են Հայաստանի, Ֆրանսիայի, Իտալիայի, Իսպանիայի, Կանադայի, Պորտուգալիայի և Բրազիլիայի պետական և անհատական հավաքածուներում։